laion/Wikipedia-Exotic huggingface dataset:
ז'יגמונד ברנאואר

ז'יגמונד ברנואר (בהונגרית: Bernauer Zsigmond; פשט, 3 ביוני 1864 – בודפשט, 5 ביוני 1942) היה מהנדס כימי יהודי-הונגרי, עורך פטנטים מוסמך. ז'יגמונד ברנאואר נולד במשפחה יהודית כאחד משבעה ילדיהם של מור ברנאואר ושל קטלין פסל. ב-1886 השיג תואר בהנדסה כימית ב"אוניברסיטת המלכותית יוז'ף לטכנולוגיה" (שמה כיום אוניברסיטת בודפשט לטכנולוגיה ולכלכלה). בשנת 1896 הוענק לו רישיון עורך פטנטים. הוא נשא את רוזינה פפר, בתם של איגנץ פפר ושל יוהנה שטיינר ב-29 באפריל 1897 בפרנצווארוש (רובע 9 של היום), בודפשט. ב-1914 הפך למרצה באוניברסיטה לטכנולוגיה, וב-1924 קיבל הסמכה כפרופסור חבר באוניברסיטה בתחום הסוגיות הטכניות בתיקי עריכת פטנטים. הוא היה מזכיר הקבוצה ההונגרית של האגודה הבינלאומית להגנה על קניין רוחני (International Association for the Protection of Intellectual Property-AIPPI) וכמה פעמים היה יו"ר מועצת עורכי הפטנטים המוסמכים בהונגריה. הוא היה המזכיר הטכני של "איגוד הקניין התעשייתי ההונגרי" (MIE). ברנאואר היה מנהל מדור ב-Industrial Law Review מ-1907 עד 1914 (כתב עת הונגרי להגנת רכוש תעשייתי בין השנים 1906 לבין 1939). מאמריו המקצועיים הופיעה בכתבי עת רבים. הוא פרש מתפקיד עורכי פטנטים פעיל ב-1 בינואר 1939. ז'יגמונד ברנאואר הובא למנוחות בבית הקברות היהודי ברחוב קוזמה בבודפשט. היו לו שבעה אחים, ביניהם איזידור ברנאואר, מנכ"ל מפעלי הגז. אח נוסף ידוע היה גזה ברנאואר, שסיים את לימודיו באוניברסיטת טכנולוגיה בבודפשט עם תואר בהנדסת מכונות. עבד בחברת אריקסון השוודית מאז הקמתה בהונגריה (1911). בתחילה היה מנכ"ל אחת מחברות הבת, אך מאמצע שנות העשרים של המאה העשרים התמנה למנהל העסקים של כל חברת אריקסון בהונגריה, אחד ממפעלי הטלקומוניקציה והאלקטרוניקה הגדולים והדומיננטיים בהונגריה (ובעולם) באותה תקופה. תפקידו הסתיים כאשר חברת האם בשוודיה החליטה למכור את המפעל בהונגריה (1937). הוא נהרג מפגז מרגמה בינואר 1945 כקרבן השואה. אשתו של ז'יגמונד הייתה רוזינה ארז'בט פפר. בתם, מגדה ברנאואר, כימאית, הייתה האישה הראשונה בהונגרייה שעברה בחינות עורכת הפטנטים. פאל גוייאש: חייהם ויצירותיהם של סופרים הונגרים - סדרה חדשה 1–19. בודפשט: אגודת הספרנים והארכיונאים ההונגרים. 1939–1944 הלקסיקון הגדול גוטנברג. המאגר של כל ידע. בודפשט, 1932-1931. לקסיקון יהודי הונגרי. 1929. יורך פטר אויווארי. ז'יגמונד ברנאואר כתבו של ד"ר אישטוואן גדלה על זכויות הפטנטים בהונגריה - 100 שנה להקמת המוסד ז'יגמונד ברנאואר: אוניברסיטה עצמאית לכלכלה? עלון התאחדות המהנדסים והאדריכלים ההונגרית שנתון 51 (1917) גיליון מס' 18, עמ' 173. נתוניו במוזיאון הספרותי פטפי. ז'יגמונד ברנאואר באתר GENI ז'יגמונד ברנאואר באתר אוניאופדיה Halálesete bejegyezve a Bp. II. ker. állami halotti akv. 263/1942. folyószáma alatt. A házasságkötés bejegyezve a Bp. IX. ker. állami házassági akv. 707/1897. folyószáma alatt. | Bernauer Zsigmond cikkei a Magyar Mérnök- és Építész-Egylet (MMÉE) Közlönye 437., 485., 704., 706., 719., 735., 754., 765., 1329. sorszám alatt jegyzett számaiban (1911 és 1937 között)
Melophobia

Melophobia הוא אלבום רוק של הלהקה האמריקאית "Cage The Elephant". האלבום כולל רצועה המורכבת מ-10 שירים, ואורכו 37 דקות ו-23 שניות. זהו אלבום האולפן השלישי של הלהקה, והוא הוקלט על ידי חברת התקליטים RCA בהפקתו של ג'יי ג'ויס. האלבום הוקלט בין 2012 ל-2013, ויצא לאור ב-8 באוקטובר 2013. האלבום זכה לשבחי המבקרים, הועמד לפרס גראמי לאלבום האלטרנטיבי הטוב ביותר וזכה גם להצלחה מסחרית בקרב הקהל עם מכירות גבוהות. משמעות שם האלבום בשפה האנגלית, "Melophobia", היא פוביה ממוזיקה. הלהקה איננה התייחסה אל המונח בפשוטו כמשמעו, אלא חשבה עליו כעל "פחד ליצור מוזיקה כדי להקרין דימוי עצמי מתוכנן מראש של מוזיקה אינטלקטואלית או אמנותית או פואטית, במקום פשוט להיות אנשי תקשורת ישירה". לכן, במהלך עשיית האלבום חברי הלהקה הרחיקו עצמם מהאזנה להשפעות המוזיקליות שלהם במטרה ליצור מוזיקה ייחודית להם שתהיה עצמאית ככל הניתן. הסולן מאט שולץ ראה בהקלטה מעין "קרב" בניסיון "להישאר שקוף ולהישאר כנה", וסיפר כי אמירתו של המוזיקאי אייזק ברוק לפיה "אם אתה לא קצת נבוך לשיר את המילים, אתה כנראה לא כותב שיר טוב", השפיעה עליו. שולץ הוסיף וציין כי זה האלבום האישי ביותר שלו, וכי הוא מתעסק בו בבדידות ובדיכאון כמעין טיפול פסיכולוגי. במהלך הכתיבה, שולץ שרטט ציור עבור כל שיר כעזר ויזואלי. "Come a Little Closer" נכתב בהשראת בוקר בו שולץ התעורר במלון בסאו פאולו וצפה מן החלון בזריחה מעל הפאבלות, כשבתחילה מצא את סגנון הבנייה דומה לקן נמלים אך אחר כך החל לתהות מה מרגישה כל נשמה בכל רובע, בין אם זה שברון לב, אהבה, אובדן או שמחה. "Telescop" היווה פריצת הדרך של שולץ בכל הנוגע לכנות, כשהוא ביסס את השיר על דיכאון שחווה לאחר ששב לביתו מסיבוב הופעות וחש בדידות וריקנות כואבים וקשים. הגיטריסט בראד שולץ ציין כי "It's Just Forever" הוא סיפור אהבה קיצוני, על גבר ואישה שאוהבים אחד את השנייה כל כך עד שזה "מצמרר". "Take It or Leave It" עוסק בהתחייבויות הדרושות בזוגיות, והשיר נכתב בהשראת "Heart of Glass" של הלהקה בלונדי. "Cigarette Daydreams" עוסק בניסיון לגבש זהות עצמית, ברקע כאב של שברון לב. כל השירים נכתבו והולחנו על ידי חברי הלהקה "Cage The Elephant".  מידע על האלבום Melophobia באתר MusicBrainz מידע על האלבום Melophobia באתר AllMusic האלבום Melophobia באתר Discogs האלבום Melophobia באתר ספוטיפיי האלבום Melophobia באתר אפל מיוזיק ההגדרה למושג "Melophobia", בגרסה האנגלית למילון ויקימילון Lauren Interviews Cage The Elephant Backstage At Lolla 2013, סרטון באתר יוטיוב Chris Rutledge, ‏Cage The Elephant Talk Melophobia, "Come A Little Closer," Songwriting, ‏American Songwriter, ‏7 באוקטובר 2013 John Gentile, ‏Cage the Elephant's Matt Shultz on Melophobia and Loneliness, ‏Rolling Stone, ‏7 באוקטובר 2013 James Montgomery, ‏Cage The Elephant Get Fearless On Melophobia, ‏MTV News, ‏8 באוקטובר 2013 Joe Bosso, ‏Cage The Elephant's Matt & Brad Shultz talk Melophobia track-by-track, ‏Music Radar, ‏25 בספטמבר 2013
גלילן שחור

גלילן שחור (שם מדעי: Holothuria atra) הוא מלפפון ים מסוג גלילן. תפוצתו באוקיינוס השקט, באוקיינוס ההודי, ובים סוף, כולל מפרץ אילת. אורך גופו מגיע עד 50 ס"מ. צבעו חום-שחור וגופו גלילי, ארוך ושרירי ובו שני פתחים. בצד הקדמי נמצא הפה וסביבו ערוכים בחנינים מורחבים (מעין משושים), המשמשים לליקוט המזון והעברתו פנימה. בקצה האחורי נמצא הביב. מן הפה ועד לביב עובר מעי ארוך. לאורך הגב והגחון ישנה מערכת של תעלות מים. בעזרת הבחנינים הוא מעביר אל הפה סחופת הכוללת אצות, שיירי צמחי מים, שברי אלמוגים ועוד. במעי נספגים חומרי המזון ולקט אורגאני וכל השאר מופרש דרך הביב כגלילים רבים. הרבייה משתנה בהתאם לעונות השנה. בעונה החמה הרבייה היא מינית. הזכרים והנקבות פולטים את תאי הביצה ותאי הזרע למים. הזחלים שבוקעים שוחים בחופשיות עד סיום הגלגול ואז יורדים לדור בקרקעית. בעונה הקרה ההתרבות היא א-מינית ונעשית על ידי ניתוק מקטע מאמצע הגוף אשר ממנו מתפתחים יתר האיברים, עד להיווצרות גלילן שלם. משך תהליך זה אורך כחודשיים. הגלילן השחור מצוי עד עומק של 25 מטר. שוכן קרקעית ומשתמש בחול כדי להסתתר מפני טורפים, בכך שהוא עורם חול על גבו, עד שכמעט לא ניתן לראותו. הוא נע במים בתנועות גליות איטיות ומתגונן כנגד טורפים על ידי הפרשת רעלים בעלי ריח דוחה. מדיה וקבצים בנושא גלילן שחור בוויקישיתוף גלילן שחור, באתר ITIS (באנגלית) גלילן שחור, באתר NCBI (באנגלית) גלילן שחור, באתר Animal Diversity Web (באנגלית) גלילן שחור, באתר האנציקלופדיה של החיים (באנגלית) גלילן שחור, באתר GBIF (באנגלית) גלילן שחור באתר הרשימה האדומה של IUCN
יחסי קניה – רפובליקת סהרה הערבית הדמוקרטית

יחסי קניה–רפובליקת סהרה הערבית הדמוקרטית הם היחסים הבילטרליים בין רפובליקת קניה לרפובליקת סהרה הערבית הדמוקרטית. במרץ 2005 קיבל נשיא קניה מוואי קיבאקי את כתב אמנתו של שגריר רפובליקת סהרה הערבית הדמוקרטית בקניה. עם זאת, באוקטובר אותה שנה, ממשלת קניה הקפיאה זמנית את היחסים הדיפלומטיים בין שתי המדינות. בפברואר 2014 רפובליקת סהרה הערבית הדמוקרטית פתחה שגרירות בניירובי. בטקס השתתפו שר החוץ של סהרה המערבית, סגן נשיא קניה לשעבר קלונזו מוסיוקה ודיפלומטים נוספים. מר בה מד הוסמך כשגריר. בעקבות כך, נוצר משבר דיפלומטי בין מרוקו (הטוענת לשליטה על סהרה המערבית) לקניה. רפובליקת סהרה הערבית הדמוקרטית מחזיקה שגרירות בניירובי, בירת קניה. קניה אינה מיוצגת בסהרה המערבית, הן בדרג השגרירות והן בדרג הקונסולרי. יחסי מרוקו–קניה
קוג'י יאמאזאקי

קוג'י יאמאזאקי (ביפנית: 山崎 幸二;‏ נולד ב-16 בינואר 1961) הוא איש צבא יפני בדימוס שכיהן כראש המטה הכללי של צבא יפן. יאמאזאקי למד במחלקה להנדסה אזרחית באקדמיה להגנה לאומית של יפן וסיים את לימודיו במרץ 1983. ב-1995 הוא השתתף בקורס CO-OP המשותף לצבא יפן ולצבא ארצות הברית. הוא שימש כמפקד גדוד ההנדסה ה-8 ולאחר מכן הועבר לפקד על בריגדת ההנדסה ה-4. הוא עבר ללמוד במכללה הלאומית למלחמה בוושינגטון די סי וסיים אותה באפריל 2005. הוא שירת כחוקר בחטיבת המחקר של כוח ההגנה העצמית הקרקעית באוגוסט 2006, לפני שהוגדר כקצין תכנון במחלקת התכנון והציוד בדצמבר 2006. הוא מונה כמפקד מתקן מס' 4, ולאחר מכן שימש כמפקד חיל המצב אוקובו במחנה אוקובו באוגוסט 2008, ונמנה כסגן המפקד ארמיית המערב ביוני 2010. הוא הפך למנכ"ל מחלקת כוח אדם של כוחות היבשה ביולי 2012. באוגוסט 2012 הוא מונה למפקד הדיוויזיה ה-9. לפני שהפך לסגן ראש מטה כוחות הקרקע במרץ 2015. ביולי 2016 הוא מונה למפקד ארמיית הצפון. באוגוסט 2017 מונה למפקד כוחות הקרקע. באפריל 2019 הוא מונה לראש המטה הכללי של הצבא. במרץ 2023 סיים את תפקידו והוחלף על ידי יושיהידה יושידה (אנ'). ביוני 2019 ביקר יאמאזאקי בישראל ופגש את מקבילו אביב כוכבי. מדיה וקבצים בנושא קוג'י יאמאזאקי בוויקישיתוף קוג'י יאמאזקי באתר הצבא היפני ראש המטה הכללי של יפן ביקר בישראל
זורה סמברובה

זורה סמברובה (בצ'כית: Zora Šemberová ‏ 13 במרץ 1913 - 9 באוקטובר 2012) הייתה רקדנית וכוריאוגרפית צ'כית. היא הייתה הראשונה שרקדה את תפקיד יוליה ברומיאו ויוליה של סרגיי פרוקופייב. היא נחשבת לאחת הפרשניות החשובות ביותר בבלט הצ'כי. סמברובה נולדה בווישקוב, גדלה בברנו והחלה את לימודי המחול בגיל תשע אצל מאדאם גוגנמוז ואחר אצל יארוסלב הלדיק. משם המשיכה סמברובה ללימודים בבתי הספר של אולגה פראוברז'נסקה בפריז, טטיאנה גזובסקה בברלין רוזליה כלאדק באוסטריה. היא למדה פנטומימה בפריז אצל מרסל מרסו וא. יארוז'ביץ'. היא הושפעה גם בן הרקדנית המודרנית יארמילה קרשלובה. סמברובה רקדהעם להקת הבלט של התיאטרון הלאומי בפראג מ-1928 עד 1930 ומ-1943 עד 1959. היא הופיעה בגאמון-פאלאס בפריז והייתה סולנית בברנו מ-1932 עד 1941 ובתיאטרון הגרמני החדש בפראג בעונת 1943-1942.\ סמברובה לימדה בקונסרבטוריון של פראג ובאקדמיה חאמנויות הבמה בפראג. ב-1968 עברה לאוסטרליה ללמד באוניברסיטת פלינדרס. אחרי הפלישה לצ'כוסלובקיה של ברית ורשה, החליטה להישאר באוסטרליה. היא לימדה באוניברסיטת אדלייד וייסדה להכקת פנטומימה, "תיאטרון הפנטומימה האוסטרלי". היא חזרה פעמים אחדות לרפובליקה הצ'כית אחרי 1989. סמברובה קיבלה את פרס תאליה ב-1999 ופרס "גרטיאס אגיט" ב-2005. היא נישאה לד"ר וצלב הולוב, רופא מנתח; הנישואים הסתיימו בגירושין. כמורה פיתחה סמברובה ונתנה השראה לרקדנים צ'כים, בהם יז'י קיליאן. היא לימדה גם בדרנים אוסטרלים כגון סקוט היקס ואשתו קרי הייסן ועוד. זורה סמברובה מתה באדלייד, אוסטרליה בגיל 99. מדיה וקבצים בנושא זורה סמברובה בוויקישיתוף זורה סמברוה, יוליה הראשונה של פרוקופייב, מתה בגיל 995 בנובמבר 2012 מחווה לזורה סמברובה 8 במרץ 2013 בלט אוסטרלי: "יוליה הראשונה"23 במאי 2012
גזה ברנאואר

גזה ברנאואר בשמו העברי "צדוק" (בהונגרית: Bernauer Géza; בודפשט, 13 בספטמבר 1874 – בודפשט, 15 בינואר 1945) היה מהנדס מכונות, מהנדס חשמל, יהוד-הונגרי, מנהל מפעל. מנהל העסקים של חברת אריקסון בהונגריה. גזה ברנאואר נולד במשפחה יהודית כאחד משבעה ילדיהם של מור ברנאואר ושל קטלין פסל. הוא קיבל תואר בהנדסת חשמל ובהנדסת מכונות ב"אוניברסיטת המלכותית יוז'ף לטכנולוגיה" (שמה כיום אוניברסיטת בודפשט לטכנולוגיה ולכלכלה). הוא היה עובד של חברת אריקסון השוודית שפתחה מפעלים בהונגריה. מאז הקמתה (1911). בתחילה, היה מנהל אחד ממפעלי הייצור ההמוני של החברה עם זרם נמוך. מאמצע שנות ה-20 מונה למנכ"ל העסקים של התאגיד הונגרי כולו, שהיה אחד מתאגידי הטכנולוגיה, הטלקומוניקציה והאלקטרוניקה הגדולים והחשובים ביותר בהונגריה (ובעולם כולו) באותה תקופה. תפקידו כמנכ"ל נפסק כאשר אריקסון מכרה את המפעל שלה בהונגריה (1937). הוא היה חבר עוד זמן מה במועצת המנהלים של האיגוד האלקטרוטכני ההונגרי, אך בשל החוקים היהודיים (משנת 1938 ואילך) ובמיוחד החוק היהודי השני והחוק היהודי השלישי נאלץ להתפטר מכל תפקידיו. במהלך רדיפת היהודים במלחמת העולם השנייה הוא נהנה מחסינות בשל אזרחותו השוודית. מותו נגרם עקב התרסקות רימון לתוך הווילה שלו בבודה במהלך המצור על בודפשט. אשתו הייתה ויקטוריה הדוויג קוהן. מבין שבעת אחיו הידועים הם: איזידור ברנואר, מהנדס מכונות ומנכ"ל מפעלי הגז, ז'יגמונד ברנאואר, מהנדס כימי ועורך פטנטים. כתב העת אלקטרוטכניקה משנת 1911. בין רשימת החברים גזה ברנאואר, מנהל מפעל כתב העת אלקטרוניקה 1912 גיליון 23 גיליון כתב העת אלקטרומכניקה משנת 1926 גיליון כתב העת אלקטרומכניקה משנת 1935 גיליון 17-16 גיליון כתב העת אלקטרומכניקה משנת 1937 גיליון 16-15 גזה ברנאואר באתר GENI רשימת החברות בהונגריה אריקסון וההנהלה עם גזה ברנאואר "Születési bejegyzése a pesti neológ izraelita hitközség születési akv. 1284/1874. folyószáma alatt". Halálesete bejegyezve a Bp. XI. ker. állami halotti akv. 930/1945. folyószáma alatt.
הנלי ביץ'

הנלי ביץ' (באנגלית: Henley Beach) הוא פרוור של העיר אדלייד, בירת מדינת אוסטרליה הדרומית, המהווה חלק מהיחידה השלטונית העיר של צ'ארלס סטרט. גודלו של הפרוור הוא 2.5 ק"מ. בשנת 2016 בו 5,988 תושבים. הנלי ביץ' נקרא על שם העיירה האנגלית הנלי על התמזה, עיר הולדתו של השופט צ'ארלס קופר שהחזיק בבית באזור. נטען שצ'ארלס סטר אשר מיפה את האזור והעניק שמות לפרוורי החוף של אדלייד, הציע לקרוא לפרוור "קופר ביץ'" על שמו, אולם קופר העדיף לקרוא לו על שם עיר הולדתו. משנת 1860 ועד 1915 הנלי ביץ' הייתה עיירה עצמאית. ב-1915 סופחה לאדלייד והפכה לחלק מהמועצה המקומית הנלי וגראנג'. ב-1997 היא הפכה יחד עם פרוורים נוספים באזור החוף של אדלייד ליחידה השלטונית העיר של צ'ארלס סטרט. מדיה וקבצים בנושא הנלי ביץ' בוויקישיתוף נתוני מפקד האוכלוסין של 2016 Out Among the People ערך זה הוא קצרמר בנושא גאוגרפיה של אוסטרליה. אתם מוזמנים לתרום לוויקיפדיה ולהרחיב אותו.
מ"ק פורק

מ"ק פורק (ראשי תיבות: מדמה קליע פורק), הידוע גם בשם ECI (באנגלית: Empty chamber indicator; מציין בית בליעה ריק) הוא התקן בטיחות ותותב קטן מפלסטיק אשר מוכנס לבית הבליעה של הנשק, ומונע אירועי פליטת כדור באמצעות מתן אינדיקציה ודאית שאין כל כדור בבית הבליעה. ב-2014 נכנס המ"ק פורק לשימוש בצה"ל, וכיום נמצא בכל נשק צבאי. על פי נתונים שפורסמו ב-2015, כשנה אחרי כניסת המ"ק פורק לצה"ל, חלה ירידה של כ-30% באירועי פליטת כדור, וירידה של כמחצית במקרים בהם נמצא כדור בבית הבליעה. בעת דריכת הנשק המק פורק נפלט מקנה הרובה החוצה, בדומה לתרמיל הכדור לאחר הירי. על מנת למנוע את אובדנו, בדרך כלל קשורה למק פורק רצועה שמולבשת על הנועלן ('צרצר') של הנשק, וכך הוא נשאר תלוי על הנשק גם לאחר הדריכה. מדיה וקבצים בנושא מ"ק פורק בוויקישיתוף נעם ויטמן, ‏נלחמים בפליטות הכדורים: 'מק פורק' בכל נשק אישי, באתר ‏מאקו‏, 3 בפברואר 2014 יוחאי עופר, ההתקן שמפחית את פליטות הכדור בצה"ל, באתר nrg‏, 20 במאי 2015 ערך זה הוא קצרמר בנושא צה"ל. אתם מוזמנים לתרום לוויקיפדיה ולהרחיב אותו.
ראש ההגנה (לוקסמבורג)

ראש ההגנה (בצרפתית: Chef d’État-major de l'Armée) הוא מפקד הכוחות המזוינים של לוקסמבורג. הוא ממונה בידי שר ההגנה ומאושר בידי דוכס הגדול. באופן רשמי ראש ההגנה כפוף לדוכס הגדול המוגדר כמפקד העליון של הצבא, אולם בפועל מציית לממשלה האזרחית. התפקיד נוסד ב-15 ביולי 1967. בתחילה היה ראש ההגנה קצין בדרגת קולונל, אולם מאז 2008 מוענקת לראש ההגנה דרגת גנרל. ראש ההגנה הוא הקצין היחיד בצבא לוקסמבורג המחזיק בדרגה זו, אשר בפועל שוות ערך לדרגת בריגדיר בשאר הצבאות. צבא לוקסמבורג
רכס ולקה

רכס ולקה או מצוק ולקה (באנגלית: Veleka Ridge; בבולגרית: рид Велека) הוא רכס שברובו אינו מכוסה קרח בקצה הדרום-מערבי של רכס פריזלנד, בהרי טנגרה שבאי ליווינגסטון באיי שטלנד הדרומיים, שבאנטארקטיקה. אורכו של הרכס 3 קילומטרים, והוא משתרע בין קרחון צ'ריטי שמצפון לו, לבין נקודת בוטב שמדרום לו. רוחבו של הרכס 1.3 קילומטרים. שטחו של הרכס, יחד עם חוף ארקוטינו הסמוך, 4,680 דונמים. רכס ולקה מתנשא מעל הדום הקרח טרנובו שממזרח לרכס, מעל קרחון צ'ריטי שמצפון לרכס, ומעל חוף ארקוטינו שממערב לרכס. שיא גובהו של הרכס היא פסגת ולקה, שבצפון הרכס. גובהה של פסגת ולקה 538 מטרים מעל פני הים. פסגת ולקה ממוקמת 2.13 קילומטרים דרומית לפסגת קנטי; 4.36 קילומטרים דרומית-מערבית לפסגת סנט מתודיוס; 3.74 קילומטרים מערבית לפסגת ימבול; ו-2.4 קילומטרים צפונית לנקודת בוטב. הרכס מופה לראשונה על ידי סוקרים בריטיים בשנת 1968, ושוב על ידי סוקרים בולגריים בשנת 2005 ובשנת 2009. הרכס נקרא על שם הנהר ולקה שבדרום מזרח בולגריה. השם אומץ רשמית ב-15 במרץ 2002. הגאזט האנטארקטי הבולגרי (בבולגרית) רכס ולקה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix רכס ולקה באתר mindat מפת אזור רכס ולקה רכס ולקה באתר marineregions גאזט השמות האנטארקטיים הרשמי של בולגריה מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה הגאזט האנטארקטי הבולגרי בגאזט האנטארקטי המשווה SCAR נכתב בטעות כי המרחק הוא 2.4 קילומטרים בגאזט האנטארקטי המשווה SCAR נכתב בטעות כי המרחק הוא 2.3 קילומטרים
Apollonia

Apollonia הוא אלבום האולפן הראשון של הרכב האינדי פופ והמוזיקה האלקטרונית Garden City Movement. האלבום יצא ב-16 במרץ 2018 על ידי חברת התקליטים הבריטית Night Time Stories. העבודה על האלבום החלה שנה וחצי לפני כן, כאשר חברי ההרכב החליטו לשכור חדר בקיבוץ עין השופט ולהפוך אותו לסטודיו על מנת להתחיל לעבוד על אלבום באורך מלא לאחר שלושה מיני-אלבומים שזכו להצלחה ולהכרה בינלאומית. לאחר שנתקלו בקשיים, החליטו השלושה לחזור לתל אביב ולהתחיל לעבוד מחדש על האלבום. לטענת חברי ההרכב, האלבום מהווה שינוי, או בלשונם "רענון שפה" בהתייחס לדרך בה הם יוצרים את המוזיקה שלהם. בעוד שעד כה חברי ההרכב יצרו בעצמם את האפקטים הקוליים, במהלך העבודה על האלבום החליטו דווקא להסתמך יותר על דגימות קול, אותם דגמו מאלבומי מוזיקה שהיו ברשותם, מז'אנרים מוזיקליים שונים דוגמת מוזיקה צרפתית, רוק, וג'אז. לטענת שרוני, האלבום "מהווה המשך התפתחותי של היצירה שלנו - הפקתית וטקסטואלית". האלבום קרוי על שם חוף הים שבגן הלאומי אפולוניה הממוקם בשרון הדרומי. מופע ההשקה של האלבום בישראל אירע ב-28 באפריל 2018 במועדון הבארבי שבתל אביב. האלבום Apollonia באתר Discogs האלבום Apollonia באתר ספוטיפיי האלבום Apollonia באתר אפל מיוזיק שי סגל, גארדן סיטי מובמנט ניצלו מפרפורי המוות של הצ'ילווייב, Time Out תל אביב "דווקא מי שלא חיבבו אותם עד כה ייהנו מאלבום הבכורה של "גארדן סיטי מובמנט"". הארץ. נבדק ב-2022-01-15. לאחר שכבשו את אירופה: "גארדן סיטי מובמנט" משיקים אלבום מסקרן, באתר www.maariv.co.il
EMOS-1

Eastern Mediterranean Optical System 1) EMOS-1) היה כבל התקשורת התת-ימי הראשון שחיבר את ישראל לשדרת האינטרנט. לכבל נקודות חיבור ב: תל אביב, ישראל Lechaina, יוון מרמריס, טורקיה פלרמו, איטליה הכבל הונח בנובמבר 1990 והופעל על ידי חברות תקשורת זרות וישראליות. עלותו של הכבל הייתה 100 מיליון דולר וישראל החזיקה ב-22% מהפרויקט מחצית באמצעות חברת בזק, והחצי השני באמצעות המדינה. כיום קיבולת הכבל נחשבת לנמוכה במיוחד לעומת הכבלים שהונחו אחריו ובשנת 2008 הגישה בזק בקשה להפסיק לעשות שימוש בכבל. ורדה שפיר, חברת סינפסה בע"מ, תכנית ימית לישראל – דו"ח מצב קיים - תשתיות הישיבה המאה-ושבעים-ושש של הכנסת השתים-עשרה, ‏15 במאי 1990 אמיר טייג, בזק תסגור את כבל האינטרנט החלוצי, באתר כלכליסט, 15 בנובמבר 2008
Bennett Sings Ellington: Hot & Cool

Bennett Sings Ellington: Hot & Cool (בעברית: בנט שר אלינגטון: חם & קריר) הוא אלבום האולפן ה-48 של זמר הג'אז האמריקאי טוני בנט. את האלבום הוציאה לאור ב-28 בספטמבר 1999 חברת התקליטים קולומביה רקורדס. האלבום יצא לאור לרגל חגיגות 100 שנים להולדתו של דיוק אלינגטון. מידע על האלבום Bennett Sings Ellington: Hot & Cool באתר MusicBrainz מידע על האלבום Bennett Sings Ellington: Hot & Cool באתר AllMusic Bennett Sings Ellington Hot & Cool, The Interactive Tony Bennett Discography
מה קרה?

האם התכוונתם ל... מה קרה? (שיר) – שירה של הזמרת והשחקנית עדן בן זקן. מה קרה? (סרט קצר) – סרט קצר מאת אברהם הפנר.
פרס גלובוס הזהב לשחקנית הטובה ביותר בסדרת קומדיה או סדרה מוזיקלית

פרס גלובוס הזהב לשחקנית הטובה ביותר בסדרת קומדיה או סדרה מוזיקלית הוא פרס המוענק מדי שנה על ידי איגוד העיתונאים הזרים בהוליווד. הוא ניתן לשחקנית שהציגה הופעה יוצאת מן הכלל בתפקיד ראשי בסדרת טלוויזיה מוזיקלית או קומית. הוא הוענק לראשונה בטקס פרסי גלובוס הזהב ה-19 ב-5 במרץ 1962, תחת התואר כוכבת הטלוויזיה הטובה ביותר, המקבץ את כל הז'אנרים של סדרות הטלוויזיה, לפאולין פרדריקס. המועמדות לפרס הוכרזו מדי שנה החל משנת 1963. הפרס ניתן בתחילה לשחקניות בז'אנר הקומדיה והדרמה עד 1969, בה הפרס חולק לקטגוריות שניתנו להופעות קומיות ודרמטיות בנפרד. היא הוצגה תחת השם החדש שחקנית הטלוויזיה הטובה ביותר - מוזיקלי או קומדיה ובשנת 1980 תחת השם הנוכחי שלה. מאז הקמתו הוענק הפרס ל-43 שחקניות. איו אדבירי היא הזוכה הנוכחית בפרס על תפקידה בהדוב. קרול ברנט היא שיאנים הפרסים בקטגוריה זו עם חמש זכיות ושיאנית המועמדויות עם כ-12. דביר רשף, ספילברג, "הלוטוס הלבן" ו"רוחות אינישרין" הם הזוכים הגדולים בגלובוס הזהב 2022, באתר ynet, 11 בינואר 2023
וינטג'

האם התכוונתם ל... וינטג' (עיצוב) (אנ') אופנת וינטג' וינטג' (להקה) וינטג' (יין) (אנ') - יין שכל ענביו נבצרו באותה שנה
שווה כסף

שווה כסף הוא מוצר או שירות בעלי ערך כספי. בהקשרים שונים היחס למתן וקבלה של שווה כסף זהים למתן וקבלה של כסף, אם כי כאשר מדובר בשווה כסף נדרש אומדן של ערכו הכספי. בקביעת ההכנסה החייבת במס הכנסה קובע סעיף 2 לפקודת מס הכנסה שההכנסה כוללת תשלומים מסוגים אחדים, "בין שניתנו בכסף ובין בשווה כסף". תקנה 8 לתקנות מס הכנסה (ניכוי ממשכורת ומשכר עבודה) מנחה את המעסיק כיצד לחשב את ערכה הכספי של הטבה בשווה כסף: "היה התשלום ... כולו או חלקו בשווה כסף, יקבע המעביד לצורך הניכוי את סכום התשלום כפי שעלה לו או לפי מחיר השוק, הכל לפי הגבוה." עם זאת, במקרים חריגים אחדים, ובפרט שווי השימוש ברכב צמוד ושווי השימוש בטלפון סלולרי שהעמיד המעסיק לשימוש עובדו, נקבעו כללים אחדים לקביעת ערך ההטבה, עקב הקושי הנובע מהשימוש המעורב (טובת המעביד והנאת העובד) בהטבות אלה. בחוק העונשין מוגדרות עבירות אחדות שבהן יחס שווה לכסף ולשווה כסף. דוגמה לכך היא סעיף 293 לחוק העונשין, העוסק בעבירת שוחד ומציין: "אין נפקא מינה בשוחד – אם היה כסף, שווה כסף, שירות או טובת הנאה אחרת". גישה דומה קיימת בעוד עשרות מחוקי מדינת ישראל. חוק הגנת השכר קובע הגבלות על תשלום שכר בשווה כסף: "מותר בהסכמת העובד לשלם חלק משכר עבודה באוכל ובמשקאות המיועדים לצריכה במקום העבודה, להוציא משקאות משכרים, או בדיור, אם דרך תשלום זאת נקבעה בהסכם קיבוצי או בחוזה עבודה או שהיא נוהג מקובל בתנאי עבודה, ובלבד שהשווי המיוחס לכל אלה לא יעלה על המקובל בשוק." הגישה ששווה כסף כמוהו ככסף מופיעה כבר בתלמוד. בדיון על המשנה ”האשה נקנית בשלוש דרכים, וקונה את עצמה בשתי דרכים. נקנית בכסף, בשטר ובביאה” מביאה הגמרא ברייתא האומרת: ”כיצד בכסף? נתן לה כסף או שוה כסף ואמר לה "הרי את מקודשת לי", "הרי את מאורסת לי", "הרי את לי לאינתו" - הרי זו מקודשת”. גם את הפסוק מספר שמות, ”בַּעַל הַבּוֹר יְשַׁלֵּם כֶּסֶף יָשִׁיב לִבְעָלָיו, וְהַמֵּת יִהְיֶה לּוֹ” מפרשת הגמרא: ”'ישיב' - לרבות שוה כסף” הרב זלמן נחמיה גולדברג ציין כי "מהותו של כסף היא היותו אמצעי תשלום - על ידי כסף ניתן לרכוש חפצים שנזקקים להם או שרוצים בהם. מבחינה זו, מעלתו של כסף גדולה משל שווה כסף, שהרי עם הכסף ניתן לקנות, ואילו שווה כסף צריך המרה לכסף, ורק אז ניתן לקנות." הוא מוסיף כי "בהלוואה הדין שונה - אם יש ללווה כסף הוא חייב לשלם באמצעותו, ולא על ידי שווה כסף. ... גדר החיוב של פרעון הלוואה הוא להשיב את מה שלווה. לווה כסף - חייב להשיב כסף. לווה יין - חייב להשיב יין." הכנסה רעיונית נוסח זה נקבע בשנת 1974, אך עיקרון זה מופיע כבר בסעיף 5 של הנוסח של פקודת מס הכנסה משנת 1947, אם כי ללא שימוש במושג "שווה כסף". תלמוד בבלי, מסכת קידושין, דף ב', עמוד א' תלמוד בבלי, מסכת קידושין, דף ה', עמוד ב' ספר שמות, פרק כ"א, פסוק ל"ד תלמוד בבלי, מסכת בבא קמא, דף ט', עמוד א' זלמן נחמיה גולדברג, שווה כסף, באתר "ישיבה", תשס"א
חצי האי סורנטו

חצי האי סורנטו הוא חצי אי הממוקם בדרום איטליה המפריד בין מפרץ נאפולי מצפון למפרץ סלרנו מדרום. חצי האי נקרא על שם העיירה הראשית שלו, סורנטו, שנמצאת בחלק הצפוני של החוף האמאלפיטאני. הרי לטארי (אנ') מהווים את עמוד השדרה הגאוגרפי של חצי האי. האי קאפרי שוכן בקצה המערבי של חצי האי בים הטירני. האזור כולו מהווה יעד תיירותי חשוב. חצי האי שוכן על שטחו של מחוז נאפולי ובו 9 קומונות ומחוז סלרנו שבו 12 קומונות. כנסיית סן ג'ובאני דל טורו מדיה וקבצים בנושא חצי האי סורנטו בוויקישיתוף "day trips from sorrento". Tuesday, 17 January 2017 ”מסלול טיול בחצי האי סורנטו - הלונה פארק של הטבע“, באתר 'למטייל'. ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.